**Đorđe Petrović** (\* 8. október 1999, Požarevac, Srbsko) je srbský profesionálny futbalista, ktorý hráva na pozícii brankára v anglickom klube Chelsea.

Klubová kariéra
---------------

### Čukarički

Petrović prišiel do mládežníckeho tímu FK Čukarički v roku 2014 vo veku 15 rokov. V sezóne 2018/19 pôsobil na hosťovaní v tíme IMT v tretej srbskej lige. 

Pred sezónou 2019/20 sa dostal do prvého tímu Čukarički a dňa 21. septembra 2019 debutoval v tíme pri výhre 1:0 nad Mladost Lučani. Vo svojej prvej sezóne odohral 25 zápasov z toho 21 v lige a sedemkrát si udržal čisté konto.

### New England Revolution

Dňa 6. apríla 2022 podpísal Petrović trojročnú zmluvu s klubom New England Revolution, ktorý pôsobí v Major League Soccer. V tíme debutoval 12. mája v U.S. Open Cup pri výhre 5:1 nad Cincinnati. V MLS debutoval o mesiac neskôr pri výhre 2:1 nad Sporting Kansas City. Vo svojej prvej sezóne odohral za klub 23 zápasov a sedemkrát si udržal čisté konto.

### Chelsea

Dňa 26. augusta 2023 podpísal Petrović zmluvu s anglickým klubom Chelsea na sedem rokov za poplatok 12,5 miliónov libier. Na začiatku sezóny bol dvojkou no po zranení Roberta Sáncheza sa dostal do hry dňa 10. decembra pri prehre 0:2 s Evertonom.

Medzinárodná kariéra
--------------------

Dňa 25. januára 2021 debutoval Petrović za Srbsko v priateľskom zápase pri remíze 0:0 s Dominikánskou republikou.

Petrović bol súčasťou konečnej nominácie na Majstrovstvá sveta vo futbale 2022. Na turnaji však pôsobil v roli náhradníka. Srbsko na turnaji skončilo v skupine.

Štatistiky kariéry
------------------

### Klubové

*K 4. aprlu 2024*

Zápasy a strelené góly za kluby, v sezónach a súťažiach―| Klub | Sezóna | Liga | Národný pohár | Ligový pohár | Kontinentálne súťaže | Iné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Čukarički | 2019/20 | Superliga Srbije | 21 | 0 | 4 | 0 | ― | ― | ― | 25 | 0 |
| 2020/21 | 34 | 0 | 0 | 0 | ― | ― | ― | 34 | 0 |
| 2021/22 | 23 | 0 | 0 | 0 | ― | 4**1** | 0 | ― | 27 | 0 |
| Celkom | 78 | 0 | 4 | 0 | ― | 4 | 0 | ― | 86 | 0 |
| New England Revolution | 2022 | Major League Soccer | 21 | 0 | 2 | 0 | ― | ― | ― | 23 | 0 |
| 2023 | 22 | 0 | 0 | 0 | ― | ― | 3**2** | 0 | 25 | 0 |
| Celkom | 43 | 0 | 2 | 0 | ― | ― | 3 | 0 | 48 | 0 |
| Chelsea | 2023/24 | Premier League | 13 | 0 | 3 | 0 | 4 | 0 | ― | ― | 20 | 0 |
| Celkovo | 134 | 0 | 9 | 0 | 4 | 0 | 4 | 0 | 3 | 0 | 154 | 0 |

Poznámky
**1** Európska konferenčná liga UEFA
**2** Leagues Cup
### Medzinárodné

*K 4. aprílu 2024*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Srbsko | 2021 | 1 | 0 |
| 2022 | 1 | 0 |
| 2024 | 1 | 0 |
| Celkovo | 3 | 0 |

Referencie
----------

1. ↑  GLOBE, The Boston. *Revolution sign Serbian goalkeeper Djordje Petrovic to replace Matt Turner* [online]. www.boston.com, [cit. 2024-04-04]. Dostupné online. (po anglicky)
2. ↑  REVOLUTIONSOCCER.NET. *New England Revolution sign 22-year-old Serbian goalkeeper Djordje Petrović | New England Revolution* [online]. revolutionsoccer.net, [cit. 2024-04-04]. Dostupné online. (iv)
3. ↑   *Gallery: Petrovic is a Blue!* [online]. www.chelseafc.com, [cit. 2024-04-04]. Dostupné online. (po anglicky)

Externé odkazy
--------------

*

Zdroj
-----

*Tento článok je čiastočný alebo úplný preklad článku Đorđe Petrović (footballer) na anglickej Wikipédii.*